ભૂમિ પેડેનકરે યશરાજ ફિલ્મ્સની ‘દમ લગા કે હઇશા’થી બોલિવૂડમાં ડેબ્યૂ કર્યું. હવે તે પોતાની આગામી ફિલ્મ ‘મનમર્જિયાં’થી દર્શકોને ચોંકાવવા જઇ રહી છે. ભૂમિ પહેલાં કાસ્ટિંગ પ્રોફેશનલ હતી, પરંતુ એક્ટિંગ પ્રત્યેના તેના ઝનૂને તેને પ્રોફેશનલ એક્ટર બનાવી દીધી. પોતાની પહેલી ફિલ્મથી ફિલ્મફેર બેસ્ટ ડેબ્યૂ એવોર્ડ જીતનાર ભૂમિ ‘મનમર્જિયાં’માં સાવ બદલાયેલી જોવા મળશે. તે કહે છે કે મારું વજન ઘટાડવું તે મારી પ્રાથમિકતા રહી, કેમ કે મેં ‘દમ લગા કે હઇશા’ ફિલ્મ માટે મારું વજન ખૂબ વધાર્યું હતું. મને વજન વધારવામાં એક વરસ જેટલો સમય લાગ્યો.